钦定古今图书集成/明伦汇编/人事典/第017卷 > 《灵枢》 > 《经脉篇》
## 钦定古今图书集成/明伦汇编/人事典/第017卷 > 《灵枢》 > 《经脉篇》

肺“手太阴之脉，从肺系横出腋下，下循臑内，行手少
阴心主之前，下肘中，循臂内，入寸口，上鱼，循鱼际，出
大指之端；其支者，从腕后直出次指内廉，出其端。”
“大肠手阳明之脉，起于大指次指之端，循指上廉，出
合谷两骨之间，上循臂上廉，入肘外廉，上臑外前廉，
上肩，出髃骨之前廉。”
心“手少阴之脉，出腋下，循臑内后”廉。行手太阴心主
之后。下肘内。循臂内后廉。抵掌后锐骨之端。入掌内
后廉。循小指之内出其端。

小肠手太阳之脉，起于小指之端，循手外侧，上腕，出
踝中，直上循臂骨下廉，出肘内侧两筋之间，上循臑
外后廉，出肩解，绕肩胛，交肩上。

心主“手厥阴心包络之脉，循胸中，出胁，上抵腋，下循
臑内，行太阴少阴之间，入肘中，下臂行两筋之间，入
掌中，循中指出其端。其支者，别掌中，循小指次指出
其端。”

三焦手少阳之脉，起于小指次指之端，上出两指之
间，循手表腕，出臂外两骨之间，上贯肘，循臑外上肩。
手太阴之别，名曰“列缺”，起于腕上分间，并太阴之经，
直入掌中，散入于鱼际。

手少阴之别。名曰“通里。”去腕一寸半。别而上行。循经
入于心中。

手心主之别。名曰“内关。”去腕二寸。出于两筋之间。循
经以上。系于心包络。

手太阳之别，名曰“支正”，上腕五寸，内注少阴；其别者，
上走肘，络肩髃。
手阳明之别，名曰“遍历”，去腕三寸，别入太阴；其别者，
上循臂，乘肩髃，上曲颊，遍齿。
手少阳之别，名曰“外关”，去腕二寸，外绕臂，注胸中，合
心主。